hotchpotch/miracl-hf-unified huggingface dataset:
সমাজসেবায় একুশে পদক
সমাজসেবায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি এদেশের মানুষ ও সমাজসেবার সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়।
অর্থনীতিতে একুশে পদক
অর্থনীতিতে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি বাংলাদেশের অর্থনীতি ও এসম্পর্কিত গবেষণার সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়।
টম আর্মিটেজ
টমাস আর্মিটেজ (; জন্ম: ২৫ এপ্রিল, ১৮৪৮ - মৃত্যু: ২১ সেপ্টেম্বর, ১৯২২) ইয়র্কশায়ারের শেফিল্ডের ওয়াকলি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। সমগ্র খেলোয়াড়ী জীবনে ইংল্যান্ডের পক্ষে দুই টেস্টে অংশগ্রহণের সুযোগ ঘটে তাঁর। অক্ষরক্রমিক অবস্থায় ইংল্যান্ডের খেলোয়াড় হিসেবে প্রথম ক্যাপধারী হবার বিরল কীর্তিগাঁথা রচনা করেন টম আর্মিটেজ। দলে তিনি মূলতঃ ডানহাতি মিডিয়াম বোলিংয়ে পারদর্শিতা দেখিয়েছেন। এছাড়াও নিচেরসারিতে ডানহাতে ব্যাটিং করতে পারতেন।
১৮৭২ সালে ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটে তাঁর। ট্রেন্ট ব্রিজে অনুষ্ঠিত ঐ খেলায় দলের প্রতিপক্ষ ছিল নটিংহ্যামশায়ার। প্রথম ইনিংসে ব্যাটিং উদ্বোধন করতে মাঠে নামেন তিনি। তবে খেলায় ব্যাটহাতে নিদারুণভাবে ব্যর্থ হন। ০ ও ১ রানের পাশাপাশি আট ওভার বোলিং করে ০/১৯ লাভ করেন। কোন ক্যাচও নিতে পারেননি ঐ খেলায়। ১৮৭৪ সালে পরবর্তী খেলায় অংশ নেন তিনি। ইংল্যান্ড ইউনাইটেড সাউথ একাদশের বিপক্ষে অনুষ্ঠিত খেলাটিতেও পুণরায় ব্যর্থ হন তিনি।
১৮৭৫ সালে কাউন্টি ক্রিকেটে যাত্রা শুরু করেন তিনি। নয় খেলায় ৭.৫৯ গড়ে ২২ উইকেট তুলে নেন। তন্মধ্যে ডার্বিশায়ারের বিপক্ষে ৭/২৭ পান।
নিজের প্রথম চারটি অর্ধ-শতকের সন্ধান পান। সারের বিপক্ষে করেন অপরাজিত ৬৮ রান।
১৮৭৬ সালে ১২ খেলায় অংশগ্রহণ করেন ও ৪৫ উইকেট দখল করেন। আন্ডারআর্ম বোলিং করে সারের বিপক্ষে ১৩/৪৬ পান। মিডলসেক্সের বিপক্ষে নিজস্ব প্রথম-শ্রেণীর সর্বোচ্চ ৯৫ রানের ইনিংস উপহার দেন তিনি।
১৮৭৭ মৌসুমের শীতকালে অস্ট্রেলিয়া সফরের জন্য মনোনীত হন আর্মিটেজ। ১৮৭৭-এর বসন্তে মেলবোর্নে টেস্ট ক্রিকেটের ইতিহাসের সর্বপ্রথম দুই টেস্টে অংশগ্রহণের সুযোগ পান তিনি। অক্ষরক্রমিক কারণে ইংল্যান্ডের পক্ষে প্রথম খেলোয়াড়ের মর্যাদা লাভ করেন তিনি। ফলশ্রুতিতে টেস্ট ক্যাপের জন্য তাঁর নাম সর্বাগ্রে থাকে। তবে তিনি আহামরি কিছু দেখাতে পারেননি। মাত্র ১২ বল বোলিং করেন ও তিন ইনিংসে তিনি মাত্র ৩৩ রান তুলেন। এরপর তিনি আর কখনো ইংল্যান্ডের পক্ষে খেলার সুযোগ পাননি।
এরপর ইয়র্কশায়ারের পক্ষে আরও কয়েকবছর খেলেন। ১৮৭৭ সালে কিছুটা সফলতা লাভ করেন। ৪২ উইকেট পান তিনি। তবে ১৮৭৮ সালে সুবিধা করতে পারেননি। ১৮৭৯ সালে মাত্র একটি খেলায় অংশ নেন।
ইংল্যান্ড ইউনাইটেড নর্থের সদস্যরূপে লন্ডন ইউনাইটেডের বিপক্ষে খেলেন। এরপর তিনি মার্কিন যুক্তরাষ্ট্রে পাড়ি জমান।
সাত বছর পর সর্বশেষ প্রথম-শ্রেণীর খেলায় অংশগ্রহণ করেন। মার্কিন যুক্তরাষ্ট্রের প্লেয়ার্সের সদস্যরূপে ফিলাডেলফিয়া জেন্টলম্যানের বিপক্ষে অংশ নিয়ে ৫৮ রানসহ ২/২৫ পান।
২১ সেপ্টেম্বর, ১৯২২ তারিখে মার্কিন যুক্তরাষ্ট্রের শিকাগোর পুলম্যান এলাকায় ৭৪ বছর বয়সে তাঁর দেহাবসান ঘটে।
নিজনাম টম নামে আর্মিটেজের এক নাতি ছিল। ঐ টম পেশাদার ফুটবলার হিসেবে শেফিল্ড ওয়েনসডে এফ.সি.র পক্ষে খেলতো।
১৯২৩-এর নববর্ষের প্রাক্কালে কয়েকদিন পূর্বে পিচে আঘাতপ্রাপ্ত হয়ে মৃত্যুর কোলে ঢলে পড়ে। আরেক নাতি লেন আর্মিটেজও পেশাদার ফুটবলার ছিলেন।
সমাজসেবায় স্বাধীনতা পুরস্কার
সমাজসেবায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি জাতীয় জীবনে সমাজ ও জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রীপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম মওলানা আবদুল হামিদ খান ভাসানী (মরণোত্তর) ও মরহুম এনায়েত করিম (মরণোত্তর)'কে “সমাজসেবায় স্বাধীনতা পুরস্কার” প্রদান করা হয়।
আলীগড় (চলচ্চিত্র)
আলীগড় ২০১৬ সালে মুক্তিপ্রাপ্ত একটি বাস্তবজীবন ভিত্তিক হিন্দি চলচ্চিত্র যেটি পরিচালনা করেন হংসল মেহতা এবং কাহিনী লেখেন অপূর্ব আসরাণী। চলচ্চিত্রটিতে রাজকুমার রাও এবং মনোজ বাজপেয়ী ছিলেন। এটি একটি 'আর্ট ফিল্ম'।
এই চলচ্চিত্রটির প্রিমিয়ার হয়েছিলো ২০তম আন্তর্জাতিক বুসান চলচ্চিত্র উৎসবে (দক্ষিণ কোরিয়া)। ২০১৬ সালে ভারতে "আলীগড়" মুক্তি পায়। মনোজ বাজপেয়ী চলচ্চিত্রটিতে রামচন্দ্র সিরাজ চরিত্রে অভিনয় করে ফিল্মফেয়ার এ্যাওয়ার্ড জিতেছিলেন।
চলচ্চিত্রটির কাহিনী আলীগড় মুসলিম বিশ্ববিদ্যালয়ের এক অধ্যাপককে নিয়ে। তার নাম রামচন্দ্র সিরাজ এবং তিনি একজন সমকামী। আলীগড়ের মারাঠি ভাষা বিভাগে পড়ান তিনি। তাকে সামাজিকভাবে হেয় করা হয় তার সমকামী প্রবৃত্তির কারণে।
জনগণের প্রতিরক্ষা বাহিনী
জনগণের প্রতিরক্ষা বাহিনী (, HPG) হচ্ছে কুর্দিস্তান ওয়ার্কার্স পার্টির একটি সামরিক শাখা।
ইংরেজ টেস্ট ক্রিকেটারদের তালিকা
এটি ইংরেজ টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ইংল্যান্ড ১৮৭৭ সালে টেস্ট ক্রিকেটে অস্ট্রেলিয়ার সাথে যুগ্মভাবে বিশ্বের প্রাচীনতম দল হিসেবে অদ্যাবধি অংশগ্রহণ করছে। ১৮৭৭ সালে দলটি সর্বপ্রথম টেস্ট ক্রিকেট খেলায় অংশ নেয়। ২০ ডিসেম্বর, ২০১৬ তারিখ পর্যন্ত ৬৭৬জন ক্রিকেটার ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ২০ ডিসেম্বর, ২০১৬ তারিখ অনুযায়ী সঠিক।
৩ কন্যা
৩ কন্যা (২০১২) একটি বাংলা মনস্তাত্ত্বিক থ্রিলারবিষয়ক চলচ্চিত্র। অগ্নিদেব চ্যাটার্জী এই চলচ্চিত্র পরিচালনা করেন। তিন জন মেয়ের গল্প নিয়ে এই চলচ্চিত্র। তিন জন মেয়ের চরিত্রে অভিনয় করেছেন ঋতুপর্ণা সেনগুপ্ত, অনন্যা চ্যাটার্জী ও উন্নতি দেভেরা। ২০১২ সালে চলচ্চিত্রটি মুক্তি পায়।
অপর্ণা, দামিনী ও ন্যান্সি নামক তিন জন নারীর কাহিনী নিয়ে এই চলচ্চিত্র। অপর্ণা একজন সাংবাদিক। তিনি সন্দেহ করেন যে তার স্বামী, একজন আইপিএস অফিসার, তার সাথে দামিনীর কোন সম্পর্ক আছে। অপর্ণার স্বামীকে অপহরণ করা হয়। তিনি দামিনীর সাথে দেখা করতে যান। এভাবে দামিনীর সাথে তার সম্পর্ক তৈরী হয়। ন্যান্সি একজন কল-গার্ল, তাকে ধর্ষণ করা হয়। তিনি স্থানীয় প্রশাসনের কাছে একটি অভিযোগ দায়ের করেন, কিন্তু কোন লাভ হয় না। তারপর তিনি একটি সংবাদ চ্যানেলের কাছে যান, সেখানে অপর্ণা সাংবাদিকতা করেন। অপর্ণা তাকে ন্যায়বিচার পাওয়ার ব্যাপারে সহায়তা করার প্রতিজ্ঞা করে।
একটি বিশেষ অতিথি চরিত্রে অভিনয় করেনঃ
মনিবিবি
মনিবিবি গীতিকাটি বাংলা একাডেমী নিয়োজিত লোকসাহিত্য সংগ্রাহক চৌধুরী গোলাম আকবর ১৯৬৫ সালে সংগ্রহ করে পাঠান । এটি সিলেট জেলার বিয়ানীবাজার থানার মথিউরা গ্রামের গায়েন আব্দুল মান্নানের কাছ থেকে সংগ্রহ। আব্দুল মান্নান একজন নিরক্ষর কবি। ত্রিশ বছর বয়সে আব্দুল মান্নান কাছাড় জেলার নিবাসী জনৈক গায়েন কবির কাছ থেকে মনিবিবি গীত শিখেছেন। এই গীতিকার বন্দনা অংশের দোয়া পদ থেকে বুঝা যায় গীতিকার রচয়িতা ব্যক্তি মুসলমান ছিলেন। লোকসাহিত্যের গবেষকগণের ধারনা মনিবিবি গীতিকা সপ্তদশ শতাব্দীর রচনা। এই গীতিকায় মোট ১২২২ টি পংক্তি রয়েছে।
তিতাস জিয়া
তিতাস জিয়া একজন বাংলাদেশী চলচ্চিত্র অভিনেতা। তিনি ২০১৩ সালে মৃত্তিকা মায়া চলচ্চিত্রে অভিনয়ের জন্য শ্রেষ্ঠ অভিনেতা হিসেবে  বাংলাদেশ জাতীয় চলচ্চিত্র পুরস্কার লাভ করেন।
তিতাস জিয়ার পৈতৃক নিবাস বাংলাদেশের সিরাজগঞ্জে হলেও তিনি বেড়ে উঠেছেন ঝিনাইদহে। এরপর উচ্চ শিক্ষা নিতে ঢাকায় আসেন ও ঢাকা বিশ্ববিদ্যালয় থেকে নাট্যকলা বিভাগে স্নাতক ডিগ্রী অর্জন করেন।
তিনি একজন অভিনেতা, নাট্যনির্দেশক, চিত্রনাট্য লেখক, শিক্ষক ও গবেষক। ২০০৭ সালে তিনি ঢাকা বিশ্ববিদ্যালয়ের নাট্যকলা বিভাগে প্রভাষক হিসেবে যোগদান করেন। ছাত্রবস্থায় তিনি নাটকের সাথে জড়িত হন। ২০০১ সালে তার চিত্রনাট্য ও নির্দেশনায় গ্রিক নাট্যকার সোফোক্লিসের বিখ্যাত নাটক ‘কিং ইডিপাস’ ঢাকা বিশ্ববিদ্যালয়ে মঞ্চায়িত হয়। তিনি এই নাটকের কেন্দ্রীয় চরিত্রে অভিনয় করেছিলেন। নাট্যকলা বিভাগের অনেক প্রযোজনায় অভিনয় করেছেন তিনি। এছাড়া ‘কয়েদী হায়াত’, ‘ঈর্ষা’, ‘মৃচ্ছকটিক’ ‘লালকমল- নীলকমল’ সহ অসংখ্য নাটকে অভিনয় করেছেন। তিতাস জিয়া ২০১২ সালে গ্রামীণফোনের একটি বিজ্ঞাপনে কাজ করেছিলেন। সাদাত রাসেলের ‘কে তুমি’ এবং গাজী রাকায়েতের ‘তোমায় দেখতে লাগে ভালো’ টেলিছবি দুটিতে অভিনয় করেছেন। এছাড়া বিবিসির ‘উজান গাঙ্গের নাইয়া’ এর দ্বিতীয় সিজনে কাজ করেছেন।
প্রধান মুফতি
প্রধান মুফতি ( ' বা ') প্রধানতঃ সুন্নি এবং ইবাদি মুসলিম দেশের ইসলাম ধর্মীয় সর্বোচ্চ পদ। তিনি প্রধানতঃ ইসলামী আইনশাস্ত্রের বিশদ ব্যাখ্যা এবং ফতোয়া প্রদান করেন। এছাড়াও তিনি বিচার করার ক্ষেত্রে রাষ্ট্রীয় বিচারকদের সাহায্য করে থাকেন।
মুফতি হলো ইসলাম ধর্মীয় পন্ডিত যারা ফতোয়া প্রদান করেন। উসমানীয় সাম্রাজ্য থেকে একজন মুফতি সকল মুফতির উপরে প্রধান মুফতি হিসেবে স্বীকৃতি দেওয়ার প্রথা শুরু হয়।
আবদুল ওয়াহাব (সাংবাদিক)
আবদুল ওয়াহাব (১৯১৬ - ১৯৯৪) ছিলেন একজন বাংলাদেশী সাংবাদিক। তিনি তাঁর ৩৫ বছর কর্মজীবনে লন্ডনের "দ্য টাইমস", নিউ ইয়র্কের "দ্য নিউ ইয়র্ক টাইমস" এবং কলকাতার "দ্য স্টেটসম্যান" পত্রিকার সাথে যুক্ত ছিলেন। সাংবাদিকতায় অসামান্য অবদানের জন্য বাংলাদেশ সরকার তাঁকে ১৯৭৯ সালে একুশে পদকে ভূষিত করে।
ওয়াহাব দ্য ঢাকা ডেইলি প্রতিষ্ঠা করেন এবং সাত বছর পত্রিকাটি সম্পাদনা করেছেন। বাংলাদেশ স্বাধীন হওয়ার পর তিনি "দ্য লিবারেশন অব বাংলাদেশ", "দ্য ঢাকা ডেইলি" এবং "মর্নিং নিউজ" পত্রিকার সম্পাদক হিসেবে কাজ করেন। পাশাপাশি তিনি ঢাকা বিশ্ববিদ্যালয়ের সাংবাদিকতা বিভাগে অধ্যাপনা করেন। তিনি বাংলাদেশ প্রেস ইনস্টিটিউটের মহাপরিচালক এবং পরে চেয়ারম্যান হিসেবে দায়িত্ব পালন করেন।
তার কন্যা সিদ্দিকা জামান বাংলাদেশের প্রখ্যাত শিক্ষাবিদ ও ইমেরিটাস অধ্যাপক আনিসুজ্জামানের স্ত্রী।
নিরব হোসেন
নিরব হোসেন (জন্ম ২৮ মে, ১৯৮৩) একজন বাংলাদেশী চলচ্চিত্র অভিনেতা এবং মডেল। মডেলিং দিয়ে নিরব তার কর্মজীবন শুরু করেন। প্রথমদিকে বেশ কিছু নাটকে অভিনয় করার পরে চলচ্চিত্রে অভিনয় শুরু করেন। ২০১৭ সালে তিনি সমীর খান পরিচালিত শয়তান ছবির মাধ্যমে বলিউডে পা রাখেন। ২৬ ডিসেম্বর ২০১৪ নিরব রিদ্ধিকে বিয়ে করেন।
হ্যারি কেন
হ্যারি এডওয়ার্ড কেন (জন্ম: ২৮ জুলাই, ১৯৯৩) হলেন একজন ইংরেজ পেশাদার ফুটবলার, যিনি মধ্যভাগের আক্রমণভাগের খেলোয়াড় হিসেবে ইংল্যান্ডের প্রিমিয়ার লীগে টটেনহ্যাম হটস্পার এবং ইংল্যান্ড জাতীয় ফুটবল দলের হয়ে খেলেন।
কেন ২০১৮ বিশ্বকাপে ২৩ সদস্যের ইংল্যান্ড জাতীয় দলে ডাক পান এবং অধিনায়কের দায়িত্ব পান। ১৮ জুন গ্রুপ পর্বের প্রথম খেলায় তিনি তিউনিসিয়ার বিপক্ষে ২-১ জয় লাভ করা খেলায় ২টি গোল করেন। ২৪শে জুন গ্রুপ পর্বের দ্বিতীয় খেলায় কেন হ্যাটট্রিক করেন এবং ইংল্যান্ড পানামার বিপক্ষে ৬-১ গোলের বিশাল জয় পায়। পানামার বিপক্ষে তার এই তিন গোলের মাধ্যমে তিনি তৃতীয় ইংরেজ ফুটবলার হিসেবে বিশ্বকাপে হ্যাটট্রিককারী ফুটবলার হওয়ার কৃতিত্ব গড়েন। পূর্বে জিওফ হার্স্ট ১৯৬৬ বিশ্বকাপে পশ্চিম জার্মানির বিপক্ষে ও গ্যারি লিনেকার ১৯৮৬ বিশ্বকাপে পোল্যান্ডের বিপক্ষে হ্যাটট্রিক করেছিলেন।
টটেনহ্যাম হটস্পার
ব্যক্তিগত
ইসলামের সমালোচনা
ইসলামের সমালোচনা শুরু হয়েছে এই ধর্মের আবির্ভাবের সময়কাল (সপ্তম শতাব্দী) থেকেই। প্রাথমিকভাবে লিখিত সমালোচনা খ্রিষ্টানদের কাছ থেকে এসেছিলো, নবম শতকের আগে, অনেকেই ইসলামকে একটি উগ্র উৎপথ (যে কোনো ধর্ম বিষয়ে প্রচলিত মতের বিরুদ্ধ বিশ্বাস) বলে মনে করেছিলেন। পরে মুসলিম বিশ্ব নিজেই এর সমালোচনা ভোগ করেছিলো। পশ্চিম সমাজে ইসলাম ধর্মটির সমালোচনা পুনরায় জেগে ওঠে ২০০১ সালের সেপ্টেম্বরে যুক্তরাষ্ট্রে হামলার পরে এবং একবিংশ শতাব্দীর অন্যান্য উগ্র ইসলামী হামলার কারণে (অন্যান্য দেশগুলোতে)।
এই ধর্মটির সমালোচনাগুলোর মধ্যে রয়েছে মোহাম্মাদের জীবনের নৈতিকতা, ইসলাম অনুযায়ী শেষ নবী, তার বাইরের এবং ব্যক্তিগত জীবন দুটোই। এছাড়া কুরআন যেটি ইসলাম অনুযায়ী ঐশ্বরিক বাণী এটির প্রকৃততা এবং নৈতিকতাও উঠে আসে সমালোচনায়। আফ্রিকা এবং ভারতের একটি পরিসংখ্যানে দেখা গিয়েছে মুসলমানেরা ঐ অঞ্চলের নিজস্ব সংস্কৃতি ধ্বংস করেছে তাদের ধর্ম প্রচার এবং প্রসারের মাধ্যমে। অন্যান্য সমালোচনার বিষয়গুলোর মধ্যে গুরুত্বপূর্ণ হলো ইসলাম এবং ইসলামবাদী রাষ্ট্রগুলোর দৃষ্টিতে মানবাধিকার যেমন- নারীদের স্বাধীনতা, প্রেম এবং যৌন-স্বাধীনতা, ধর্ম সমালোচনা বা ত্যাগের অধিকার এবং রাষ্ট্রে বসবাসরত অন্যান্য ধর্মাবলম্বীর মানুষদের অধিকার প্রদানে ইসলামের ভূমিকা। সাম্প্রতিক যুগ্মসংস্কৃতি নীতির ধারা শুরু হওয়ায় মুসলমানেরা বিভিন্ন দেশে যেতে পারে বিধায় এই নীতিরও তীব্র সমালোচনা করা হয়।
সবচেয়ে আগের লব্ধ সমালোচনা পাওয়া যায় খ্রিষ্টানদের লেখায় যারা ইসলামের প্রথমদিককার খলিফাদের শাসনাধীন হয়ে পড়েছিলেন। এমনি একজন খ্রিষ্টান ব্যক্তি ছিলেন সিরিয়ার জন অব দামাস্কাস (জীবনকালঃ ৬৭৬ - ৭৪৯ সাল), এই জন অব দামাস্কাস ইসলাম এবং আরবী ভাষা সম্পর্কে খুব ভালো জানতেন। তার লেখা বই "দ্যা ফাউন্ট অব উইসডোম" এর দ্বিতীয় অধ্যায় 'কনসার্নিং হেরেসিস' এ তিনি খ্রিষ্টান এবং মুসলমানদের মধ্যে পর্বাকারে বর্ণনা দেন। জন দাবী করেন একজন আরিয়ান (খ্রিষ্টান ধর্মগুরু আরিয়াসের অনুসারী) সন্ন্যাস (যাকে তিনি বহীরা বলেননি) মোহাম্মদকে প্রভাবিত করে এবং ইসলামী মতবাদগুলি বাইবেল থেকে নেওয়া। জন ইসলামের আব্রাহামীয় পূর্বপুরুষতার দাবী নিয়ে লিখতে গিয়ে বলেন এবং ব্যাখ্যা দেন যে, আরবদেরকে নাকি একসময় 'সারাসিন' বলা হত কারণ তারা নাকি 'সারাহ' (হিব্রু বাইবেল অনুযায়ী আব্রাহামের সৎ বোন এবং পত্নী) শূন্য ছিলো। তাদেরকে নাকি 'হাগারেন্স' বলা হত কারণ তারা নাকি দাসী মেয়ে 'হাগার' (বুক অব জেনেসিস অনুযায়ী আব্রাহামের পত্নীর ব্যক্তিগত ভৃত্য যাকে আব্রাহামের বাচ্চা প্রসবের দায়িত্ব দেওয়া হয় এবং সে আব্রাহামের পুত্র ঈশমাইলকে জন্ম দেয়) এর বংশধর ছিলো।
অন্যান্য পূর্ব ইসলাম সমালোচক (গুরুত্বপূর্ণ) হলেনঃ
ইসলামী খেলাফতের প্রারম্ভিক শতকগুলোতে ইসলামী আইন তাদের অঞ্চলে বসবাসকারী মানুষদেরকে স্বাধীনভাবে তাদের মত প্রকাশ করতে দিত, এর মধ্যে ছিলো ইসলাম এবং ধর্মীয় কর্তৃত্বের সমালোচনা করার অধিকার এবং নির্ভয়ে এসব করার সুযোগ দেওয়া হয়েছিলো কোনো সাজা দেওয়া হবেনা এরূপ শর্তে। এর কারণে ইসলামী সমাজ থেকেই অনেক গুরুত্বপূর্ণ সমালোচক এবং ধর্মত্যাগী মানুষ বের হয়ে আসে। দশম এবং এগারো শতাব্দীতে সিরিয়াতে আল-মারি নামে এক অন্ধ কবি বাস করতেন। তিনি তার একটি কবিতার জন্য সুপরিচিত হয়ে ওঠেন যেটি "পরিব্যাপ্ত দুখঃবাদ" দ্বারা প্রভাবিত হয়েছিলো।
বাংলাদেশের পররাষ্ট্রনীতি
বাংলাদেশের পররাষ্ট্রনীতি দেশটির জাতীয় স্বার্থ রক্ষায় সে দেশের সংবিধান দ্বারা নির্বাচিত স্বার্থ সংশ্লিষ্ট কৌশল এবং তার বৈদেশিক সম্পর্কের গভীরে বিভিন্ন লক্ষ্য অর্জনের জন্য গঠিত। বাংলাদেশের পররাষ্ট্র মন্ত্রণালয় সে দেশের সংবিধানের সংশ্লিষ্ট অংশের নির্দেশনা অনুযায়ী পররাষ্ট্রনীতি প্রনয়ন ও প্রয়োগ করে।
বাংলাদেশের মৌলিক পররাষ্ট্রনীতি বাংলাদেশের সংবিধানের নিম্নোক্ত বিধানসমূহ থেকে উদ্ভূতঃ
রাষ্ট্র তার সার্বভৌমত্ব ও সমতার প্রতি সম্মান বজায় রেখে, অন্যান্য দেশের অভ্যন্তরীণ বিষয়সমূহে হস্তক্ষেপ থেকে বিরত থাকা, আন্তর্জাতিক বিরোধের শান্তিপূর্ণ সমাধান এবং আন্তর্জাতিক আইন ও জাতিসংঘ সনদের নীতিমালার প্রতি শ্রদ্ধার উপর ভিত্তি করে আন্তর্জাতিক সম্পর্ক স্থাপন করবে-
গেটন ম্যাটার‍্যাজো
গেটন ম্যাটার‍্যাজো (; জন্ম সেপ্টেম্বর ৮, ২০০২) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক সিটির ব্রডওয়ে থিয়েটারের "প্রিসিলা, কুইন অব দ্য ডেজার্ট" মঞ্চনাটকে "বেনজামিন" চরিত্রে এবং "লে মিজেরাবল"-এ গাভরশ চরিত্রে অভিনয় করার মাধ্যমে তার অভিনয় জীবন শুরু করেন। তিনি বর্তমানে মার্কিন সম্প্রচার ভিত্তিক প্রতিষ্ঠান নেটফ্লিক্স এর নাট্য ধারাবাহিক "স্ট্রেঞ্জার থিংস" এ "ডাস্টিন হেন্ডারসন" ভূমিকায় অভিনয় করেছেন। তিনি নাটকটির এ বছর প্রচার হতে যাওয়া দ্বিতীয় মৌসুমেও অভিনয় করবেন।
ম্যাটার‍্যাজো মার্কিন যুক্তরাষ্ট্রের নিউ জার্সি রাজ্যের লিটল এগ হার্বার টাউনশিপ নামক শহরতলীতে বেড়ে ওঠেন। ম্যাটার‍্যাজোর ক্লিডোক্রানিয়াল ডিস্পপ্লাসিয়া নামক ব্যাধি রয়েছে, যেটি একটি জন্মগত ব্যাধি যার কারনে আক্রান্ত ব্যক্তির হাড় এবং দাঁত বিকাশে প্রভাবিত হয়। তার অভিনীত "স্ট্রেঞ্জার থিংস" নাটকে তার চরিত্রটিতেও এই রোগের বৈশিষ্ট্যটিতে পরিলক্ষিত হয়েছে। তিনি তার এই ব্যাধিগত দশার কারনে নকল দাতঁ ব্যবহার করেন, এবং তিনি তার এই খ্যাতিকে এই ব্যাধি সম্পর্কে সামাজিক সচেতনতা গড়ে তুলতে কাজে লাগিয়ে থাকেন।
রফিকুল আলম
রফিকুল আলম (জন্ম: ৪ অক্টোবর, ১৯৫৭) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ অল-রাউন্ডার ছিলেন। এছাড়াও আক্রমণধর্মী ব্যাটসম্যান হিসেবে তাঁর যথেষ্ট খ্যাতি ছিল।
১৯৮০ সালে প্রথমবারের মতো বাংলাদেশ জাতীয় ক্রিকেট দলের সদস্য মনোনীত হন। ১৯৮৬ সালে এশিয়া কাপ প্রতিযোগিতায় দুইটি একদিনের আন্তর্জাতিকে অংশ নিয়েছেন তিনি। ৩১ মার্চ, ১৯৮৬ তারিখে মোরাতুয়ায় সামিউর রহমানের সাথে পাকিস্তানের বিপক্ষে তাঁরও ওডিআই অভিষেক ঘটে। খেলায় তিনি ১৪ রান তুলেন। এরপর ২ এপ্রিল, ১৯৮৬ তারিখে ক্যান্ডিতে শ্রীলঙ্কার বিপক্ষে অংশগ্রহণ করেন। খেলায় তিনি ১০ রান তুলেছিলেন যা তাঁর সর্বশেষ ওডিআই ছিল।
ইংল্যান্ডে অনুষ্ঠিত ১৯৮২ সালের দ্বিতীয় আইসিসি ট্রফি প্রতিযোগিতায় বাংলাদেশ দলের অন্যতম সদস্য ছিলেন। ঐ প্রতিযোগিতায় বাংলাদেশ সেমি-ফাইনাল পর্যন্ত পৌঁছে ও জিম্বাবুয়ের কাছে পরাজিত হয়। সাত খেলার প্রত্যেকটিতে অংশ নিলেও দলে তেমন অবদান রাখতে পারেননি। সর্বমোট ৭৯ রান তুলেন। প্রথম খেলাতেই পশ্চিম আফ্রিকার বিপক্ষে নিজস্ব সর্বোচ্চ ৩৩ রান তুলেন।
চার বছর পর ১৯৮৬ সালের ঐ প্রতিযোগিতায় নিজেকে কিছুটা মেলে ধরার চেষ্টা চালান। ২৭.০০ গড়ে ১৩৫ রান তুলেন। সর্বোচ্চ ৫১ রান করেন মালয়েশিয়ার বিপক্ষে। এছাড়াও ৫ উইকেট দখল করেন রফিকুল আলম।
বাংলাদেশে আগত বিভিন্ন বিদেশী দলের বিপক্ষে তাঁর অংশগ্রহণ ছিল। তন্মধ্যে, জানুয়ারি, ১৯৮৬ সালে ইমরান খানের নেতৃত্বে পাকিস্তানী খেলোয়াড়দের নিয়ে গড়া ওমর কোরেশী একাদশের বিপক্ষে অংশ নেন। ৮৬ রানের অনবদ্য ইনিংস খেলেন তিনি।
সিঙ্গাপুরে অনুষ্ঠিত ১৯৯২ সালের এসিসি ট্রফি প্রতিযোগিতায় সর্বশেষ অংশ নেন রফিকুল আলম।
৭০-এর দশক থেকে শুরু করে ৯০-এর দশকের শুরুর দিক পর্যন্ত ঘরোয়া ক্রিকেট অঙ্গনে অন্যতম ধারাবাহিক ক্রীড়াশৈলী প্রদর্শনকারীর ভূমিকা পালন করেন। তবে এ ধারাবাহিকতা আন্তর্জাতিক অঙ্গনে দেখাতে ব্যর্থ হন। তাস্বত্ত্বেও অনেক ক্রিকেটবোদ্ধারা তাঁকে ৮০-এর দশকের অন্যতম সেরা বাংলাদেশী ক্রিকেটাররূপে বিবেচনায় এনে থাকেন।
ক্রিকেট খেলা থেকে অবসর নেয়ার পর ম্যাচ রেফারির দায়িত্ব পালন করেছেন রফিকুল আলম। ১৯৯০-এর দশকে তরুণদের জাতীয় দল নির্বাচকমণ্ডলীর সদস্যরূপে কাজ করেন। ক্লাব পর্যায়ের দলগুলোকে প্রশিক্ষণের দিকে নজর দেন। ১৯৯০-এর দশকের শেষদিকসহ ২০০০, ২০০১ ও ২০০২ সালে কলাবাগান ক্রীড়া চক্রের সফলতম প্রধান কোচ ছিলেন। আগস্ট, ২০০৭ সালে জাতীয় দল নির্বাচকমণ্ডলীর সভাপতির দায়িত্ব পালন করেন। তিনি ফারুক আহমেদের স্থলাভিষিক্ত হন। ধানমণ্ডী ক্রিকেট একাডেমি গঠনের পর থেকে এর কোচিং পরিচালকের দায়িত্ব পালন করে আসছেন রফিকুল আলম।
দ্বিজেন বন্দ্যোপাধ্যায়
দ্বিজেন বন্দ্যোপাধ্যায় (২২ সেপ্টেম্বর, ১৯৪৯-২৭ সেপ্টেম্বর, ২০১৭) হলেন পশ্চিমবঙ্গের একজন প্রবীণ অভিনেতা এবং নাট্য ব্যক্তিত্ব। ২৭ সেপ্টেম্বর ২০১৭ সালে হৃদরোগে তাঁর মৃত্যু হয়।
দ্বিজেন বন্দোপাধ্যায় একটি জনপ্রিয় বাংলা কমেডি ধারাবাহিক চুনি পান্ন এবং লাবন্যের সংসার এর মাধ্যমে দর্শকের মাঝে জনপ্রিয় হয়ে ওঠেন। পরে তিনি বাংলা চলচ্চিত্র শিল্পে প্রবেশ করেন। তিনি বিভিন্ন চলচ্চিত্র এবং টি.ভি. ধারাবাহিকে অভিনয় করেন। দ্বিজেন কলকাতার গ্রুপ থিয়েটার সহ অন্যধারার ও মূলধারার উভয় চলচ্চিত্রে অভিনয় করেছেন। তার উল্লেখযোগ্য নাটকগুলির মধ্যে আছে দানসাগর, অমিতাক্ষর, সমাবর্তন, কুমারসম্ভব, ঘোড়া, নিলাম নিলাম, ভস্মা, গ্যালিলেওর জীবন, দশচক্র, সাদা ঘোড়া, গিরগিটি, গাজি সাহেবের কিসসা ইত্যাদি। পশ্চিমবঙ্গ নাট্য আকাদেমির হয়ে করেন বলিদান।দ্বিজেন নিজস্ব নাট্যদল সংস্তব প্রতিষ্ঠা করেন ১৯৮২ সালে। বলিদান নাটকে অভিনয়ের জন্য তিনি পশ্চিমবঙ্গ নাট্য আকাদেমির বিশিষ্ট অভিনেতার পুরস্কার পান ১৯৯২ সালে।
তিনি অভিনয় করেছেন:
২৭ শে সেপ্টেম্বর, ২০১৭ সালে, দ্বিজেন বন্দোপাধ্যায় ৬৮ বছর বয়সে কলকাতায় তাঁর বাড়িতে হৃদরোগে কারতে মারা যান।
জামাল উদ্দিন আহমেদ (রাজনীতিবিদ)
জামাল উদ্দিন আহমেদ (১৯২৯-২০১৫) ছিলেন একজন বাংলাদেশী রাজনীতিবিদ। তিনি ১৯৭৭ থেকে ১৯৮২ সাল পর্যন্ত বাংলাদেশের উপপ্রধানমন্ত্রীর দায়িত্ব পালন করেছেন।
জামাল উদ্দীন আহমেদের জন্ম ফড়িকছড়ি থানার দৌলতপুর গ্রামের জুরাগাজী পরিবারে। তার পিতার ডা: ফজলুল করিম, যিনি চট্টগ্রাম জেলার প্রথম মুসলিম ডাক্তারদের মধ্যে অন্যতম। তাঁর বড় ভাই ডা: কামাল উদ্দীন আহমেদ ছিলেন চিকিৎসা বিজ্ঞানের একজন গবেষক।
১৯৫৪ সালে জামাল উদ্দিন আহমেদ ঢাকা বিশ্ববিদ্যালয় থেকে বাণিজ্য বিভাগে মাস্টার্স ডিগ্রী অর্জন করেন। এরপর ১৯৫৬ সালে যুক্তরাজ্যে চাটার্ড একাউনটেনসি পড়ার জন্য যান এবং ১৯৬১ সালে পাশ করে ১৯৬২ সালে দেশে ফিরে আসেন।
জামাল উদ্দিন আহমেদ বিএনপির প্রতিষ্ঠাকালীন সদস্যদের একজন। ১৯৫২ সালের ভাষা আন্দোলনে সক্রিয় ও অগ্রণি ভূমিকা রাখেন। ১৯৭৭ সালে জিয়াউর রহমান তাঁকে রাষ্ট্রপতির উপদেষ্ঠা করেন, পরে তাকে শিল্প মন্ত্রাণালয়ের দায়িত্ব দেন। ১৯৭৮ সালে মন্ত্রী পরিষদে যোগ দেন। ১৯৭৯ সালে সাধারণ নিবার্চনে জয়ী হবার পর উপ-প্রধানমন্ত্রীর পদে অসীন হয়ে ১৯৮২ সাল পর্যন্ত উক্ত পদে কর্মরত ছিলেন। সর্বশেষ ১৯৯৬ সালে ১২ জুন জাতীয় সংসদ নির্বাচনে ফটিকছড়ি আসনে বিএনপির প্রার্থী ছিলেন। এছাড়া তিনি সার্ক প্রতিষ্ঠায় বিশেষ দূত ছিলেন, ইসলামিক সংস্থা ( ও .আই.সি) তে বাংলাদেশ প্রতিনিধি ছিলেন এবং ইরাক-ইরান যুন্ধ বন্ধের ব্যাপারে দূত হিসেবে কাজ করেন।
তিনি সাউথ এশিয়ান ফেডারেশন অব অ্যাকাউন্ট্যান্টস (সাফা) এর সাবেক সভাপতি ছিলেন। সেই সাথে বাংলাদেশ ইনস্টিটিউট অফ চার্টার্ড অ্যাকাউন্ট্যান্টস (আইসিএবি) এর সভাপতির দায়িত্বও পালন করেছেন।এছাড়া তিনি ইন্টারন্যাশনাল ফেডারেশন অব অ্যাকাউন্ট্যান্টসের (আইফাক) পরিচালনা পর্ষদের সদস্য ছিলেন।
জামাল উদ্দিন আহমেদ ৪ই জানুয়ারি ২০১৫ সালে রাত ১০ টায় নিজের বাড়িতে মারা যান। তখন তার বয়স ছিলো ৮৫। গুলশান আজাদ মসজিদে তার প্রথম জানাযা (শেষকৃত্যের প্রার্থনা) অনুষ্ঠিত হয়। এরপর পারিবারিক কবরস্থান, দৌলতপুর ইউনিয়ন, ফটিকছড়ি উপজেলা, চট্টগ্রাম জেলাতে তাকে দাফন করা হয়। তিনি দুইজন কন্যা সন্তানের জনক।
সাউথ এশিয়ান ফেডারেশন অব অ্যাকাউন্ট্যান্টস
সাউথ এশিয়ান ফেডারেশন অব অ্যাকাউন্ট্যান্টস () বা সংক্ষেপে সাফা (SAFA) দক্ষিণ এশীয় আঞ্চলিক সহযোগিতা সংস্থা (সার্ক) এর ৮টি দেশের একটি পেশাদারী হিসাববিদ সংস্থা। সার্কভুক্ত দেশসমূহের জনস্বার্থ ও অর্থনৈতিক উন্নয়নের জন্য এই সংগঠন কাজ করে থাকে।
সাউথ এশিয়ান ফেডারেশন অব অ্যাকাউন্ট্যান্টস সংগঠনটি ১৯৮৪ সালে প্রতিষ্ঠিত হয়েছিল। এটি সার্কের অন্তর্গত একটি প্রতিষ্ঠান। এর উদ্দেশ্য নতুন কোন পদ্ধতি বা মানগত পরিবর্তন তৈরী করা নয়, বরং পারস্পরিক সম্পর্ক উন্নয়নের মাধ্যমে সাধারণ জ্ঞান বৃদ্ধি ও আন্তর্জাতিক হিসাবরক্ষণ আদর্শের অনুরূপ মান বজায় রাখা। আন্তর্জাতিক এবং অঞ্চলভিত্তিক পারস্পরিক সহযোগিতা ও হিসাবরক্ষণ পেশার মান উন্নয়নের লক্ষ্যে ভারত, পাকিস্তান, নেপাল,  শ্রীলঙ্কা ও বাংলাদেশের চার্টার্ড অ্যাকাউন্ট্যান্টস ইনস্টিটিউটগুলিকে অর্থাৎ রাজকীয় সনদপ্রাপ্ত হিসাববিদদের সংস্থাগুলিকে নিয়েই এটি প্রতিষ্ঠা করা হয়। বর্তমানে ভুটান, আফগানিস্তান এবং মালদ্বীপ সাফা'র পর্যবেক্ষক। সাউথ এশিয়ান ফেডারেশন অব অ্যাকাউন্ট্যান্টস সংগঠনটি দক্ষিণ এশিয়ার হিসাবরক্ষণ পেশার সঙ্গে সংশ্লিষ্ট প্রতিষ্ঠানগুলোর একটি ফোরাম, যার লক্ষ্য ও উদ্দেশ্যে হলো শিক্ষা, প্রশিক্ষণ, কৌশলগত এবং নৈতিক মানদণ্ডের ভিত্তিতে হিসাবরক্ষণ পেশার উৎকর্ষ সাধন করা।
সাউথ এশিয়ান ফেডারেশন অব অ্যাকাউন্ট্যান্টস এর সাবেক সভাপতি ছিলেন বাংলাদেশের সাবেক উপপ্রধানমন্ত্রী জামাল উদ্দিন আহমেদ। তিনি ২ বার এর সভাপতি হয়েছিলেন।
এম এ মতিন (রাজনীতিবিদ)
এম এ মতিন বাংলাদেশ জাতীয় পার্টির রাজনীতিবিদ ও বাংলাদেশের সাবেক উপপ্রধানমন্ত্রী।
মতিন সিরাজগঞ্জের শাহজাদপুর উপজেলায় জন্মগ্রহণ করেন। তিনি একজন চক্ষু বিশেষজ্ঞ ছিলেন।
এম এ মতিন বাংলাদেশ জাতীয়তাবাদী দল ও বাংলাদেশ জাতীয় পার্টির সদস্য ছিলেন। তিনি শাহজাদপুর থেকে একাধিকবার সাংসদ নির্বাচিত হয়ে প্রথমে জিয়াউর রহমান ও পরে এরশাদ সরকারের মন্ত্রিসভার সদস্য ছিলেন তিনি। দুই সরকারে তিনি স্বরাষ্ট্র, স্বাস্থ্য, যুব ও ক্রীড়া, বেসরকারি বিমান ও পর্যটন মন্ত্রণালয়ের দায়িত্ব পালন করেন।
বাংলাদেশের মন্ত্রীত্বের দায়িত্বের পাশাপাশি তিনি বিভিন্ন প্রতিষ্ঠানের সঙ্গে যুক্ত ছিলেন। তিনি বাংলাদেশ চক্ষু চিকিৎসা সমিতির সভাপতি, বিএনএস চক্ষু হাসপাতাল ও নর্থ বেঙ্গল মেডিকেল কলেজের প্রতিষ্ঠাতা এবং বেসরকারি বিশ্ববিদ্যালয় নর্থ সাউথ ইউনিভার্সিটির অন্যতম প্রতিষ্ঠাতা ছিলেন। বাংলাদেশ জাতীয় পার্টির (মতিন) সাবেক চেয়ারম্যান।
এম এ মতিন ডা. তাসমিনা মতিনকে বিয়ে করেন। ডাঃ তাসনিমা সিরাজগঞ্জ নর্থ বেঙ্গল মেডিকেল কলেজের অধ্যক্ষ ছিলেন। এই দম্পতির দুইজন পুত্র সন্তান আছে। এম এ মতিন পাকিস্তান সরকারের শিল্পমন্ত্রী আব্দুল্লাহ আল মাহমুদের বড় জামাতা।
এম এ মতিন ২০১২ সালের ১৩ই জুন হৃদযন্ত্রের ক্রিয়া বন্ধ হয়ে মারা যান।
শাহ মোয়াজ্জেম হোসেন
শাহ মোয়াজ্জেম হোসেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের সদস্য ছিলেন এবং বাংলাদেশের সাবেক উপ-প্রধানমন্ত্রী.
শাহ মোয়াজ্জেম হোসেন ছাত্র জীবন থেকেই রাজনিতির সাথে জড়িত ছিলেন। তিনি ১৯৭২ সালে বাংলাদেশ আওয়ামী লীগের সরকারের হুইপ এর দায়িত্ব পালন করেছেন। তিনি খন্দকার মোশতাক আহমেদের মন্ত্রীসভার একজন মন্ত্রী ছিলেন। এরপর তিনি হুসেইন মুহাম্মাদ এরশাদের নেতৃত্বে জাতীয় পার্টিতে যোগদান করেন। কিন্তু তাকে ১৯৯২ সালে দল থেকে বহিস্কার করে দেওয়া হয়। তারপর তিনি বাংলাদেশ জাতীয়তাবাদী দলে যোগ দেন। তিনি দলটির ভাইস-চেয়ারম্যানের দায়িত্ব পালন করেছেন।
মাইকেল আতুল ডি রোজারিও
মাইকেল আতুল ডি রোজারিও (২৩ নভেম্বর, ১৯২৫- ২৪ ফেব্রুয়ারি, ২০১৬) ছিলেন একজন রোমান ক্যাথলিক বিশপ। তিনি খুলনা রোমান ক্যাথলিক অঞ্চলের বিশপ ছিলেন। ২০০৫ সাল পর্যন্ত তিনি উক্ত দায়িত্ব পালন করেছেন।
মাইকেল আতুল ডি রোজারিও ২৩ নভেম্বর, ১৯২৫ সালে ঢাকার নয়নশ্রীতে জন্মগ্রহণ করেন।
মাইকেল আতুল ডি রোজারিও বাংলাদেশের খুলনা ধর্মপ্রদেশের অবসরপ্রাপ্ত ধর্মপাল ছিলেন। তিনি ক্যাথলিক খ্রিস্টান ধর্মবিশ্বাসী ছিলেন। ১৯৫৩ সালের ৬ই জুন তার যাজকীয় অভিষেক হয়। এরপর ১৯৭০ সালের ১৩ ডিসেম্বর খুলনায় তার বিশপিয় অভিষেক করা হয়। তার উত্তরসূরী হলেন বিশপ দান্তে বাত্তালিয়েরিন।
২০১৬ সালের ২৪শে ফেব্রুয়ারি মাইকেল আতুল ডি রোজারিও মারা যান। তাকে খুলনায় সমাহিত করা হয়।
ফজলুল হক (বিচারপতি)
বিচারপতি মোহাম্মদ ফজলুল হক (জন্মঃ ১৯৩৮) বাংলাদেশের উচ্চ আদালতের একজন বিচারক ছিলেন। তিনি ২০০৭ সালে নির্দলীয় তত্ত্বাবধায়ক সরকারের উপদেষ্টা ছিলেন।
ফজলুল হক ৩১ অক্টোবর, ২০০৬ রাষ্ট্রপতির অধীনে ও প্রধান উপদেষ্টার নেতৃত্বে দশ জন উপদেষ্টা নিয়ে গঠিত নির্দলীয় তত্ত্বাবধায়ক সরকারের উপদেষ্টা নির্বাচিত হন। উক্ত পদ দেশের একজন মন্ত্রীর সমতুল্য।
২০০৬ সালের শেষের দিকে বাংলাদেশে রাজনৈতিক সংকট শুরু হয়েছিলো। প্রধান উপদেষ্টার সিদ্ধান্তক্রমে নির্বাচনের ঘোষণা দেওয়া হয়, এমনকি বাংলাদেশের বৃহত্তম রাজনৈতিক দল আওয়ামী লীগ যদি নির্বাচনে না আসে, তবুও নির্বাচন করার কথা বলা হয়। এই সময় ফজলুল হক অন্যান্য উপদেষ্টাদের সাথে আওয়ামী লীগের সাথে বেশ কয়েকবার আলোচনায় বসেন। আলোচনার মাধ্যমে ২২ জানুয়ারি, ২০০৭ সালের নির্বাচনে আওয়ামী লীগের অংশগ্রহণ নিশ্চিত করার ব্যবস্থা করা হয়।  প্রধান উপদেষ্টার সাথে মতানৈক্য হওয়ায় চার জন উপদেষ্টা পদত্যাগ করলেও ফজলুল হক পতত্যাগ করেন  নি।
১১ জানুয়ারি, ২০০৭ প্রধান উপদেষ্টা পদত্যাগ করেন। তখন নতুন প্রধান উপদেষ্টা নির্বাচিত হওয়ার পূর্ববর্তী সময়ের পর্যন্ত ফজলুল হককে তত্ত্বাবধায়ক সরকারের প্রধান উপদেষ্টা করা হয়।   ১২ জানুয়ারি, ২০০৭ ড. ফখরুদ্দীন আহমেদ নতুন প্রধান উপদেষ্টা হিসেবে নিয়োগ পান এবং ফজলুল হক বাংলাদেশের ইতিহাসে সবচেয়ে কম সময়ের জন্য হওয়া সরকার প্রধানের পদ থেকে চলে যান।
২০০৭ ও ২০০৮ সালে তার বিরুদ্ধে দুর্নীতি দমন কমিশন ঘুষ কেলেঙ্কারির তদন্ত করে ও অভিযুক্ত করে যা ২০১০ সাল পর্যন্ত স্থায়ী ছিলো।
জাহিদ রাজ্জাক (ক্রিকেটার)
জাহিদ রাজ্জাক  একজন সাবেক বাংলাদেশী ক্রিকেটার, যিনি ১৯৮৮ থেকে ১৯৯০ সালের মধ্যে বাংলাদেশের হয়ে ৩টি একদিনের আন্তর্জাতিক ম্যাচ। ৬,৪,৪ স্কোরের পর তার খেলোয়াড় হিসেবে কর্মজীবন শেষ হয়। এছাড়াও তিনি ১৯৮৬ ও ১৯৯০ সালে আইসিসি ট্রফি টুর্নামেন্ট খেলে ব্যার্থ হন।
সাজ্জাদুল হাসান
মোহাম্মাদ সাজ্জাদুল হাসান ছিলেন বাংলাদেশের প্রথম শ্রেণীর ক্রিকেটার। তিনি খুলনা বিভাগীয় দলের টপ-অর্ডার ব্যাটসম্যান ছিলেন। ২০০২-২০০৩ সালে বাংলাদেশের ঘরোয়া ক্রিকেটে তিনি অন্যতম সেরা রান সংগ্রাহকদের একজন তিনি।
মোহাম্মাদ সাজ্জাদুল হাসানের জন্ম খুলনায়। তিনি ১৯৭৮ সালের ২৫ সেপ্টেম্বর জন্মগ্রহণ করেন। তার ডাকনাম 'সেতু'।
তিনি ২০০২ সাল থেকে ২০০৭ সাল পর্যন্ত খুলনা বিভাগীয় দলে খেলেছেন। ঢাকার ক্লাব ক্রিকেটেও খেলেছেন তিনি। এছাড়াও খেলেছেন ধানমণ্ডি ক্লাব, ব্রাদার্স ইউনিয়ন ও সিটি ক্লাবে। প্রথম শ্রেণীর ক্রিকেটে ৫০টি ম্যাচ খেলে তিনি ২৪৪৩ রান সংগ্রহ করেন, তার গড় ছিলো ২৮.০৮। তিনি মোট ৩ বার শত রান ও ১২ বার অর্ধশত রান করেন। তার সর্বোচ্চ রান ছিলো ১৪৭।
মোহাম্মাদ সাজ্জাদুল হাসান খুলনা বিভাগীয় দলে দুইবার অধিনায়ক ছিলেন। কিন্তু দুইবারই পরাজিত হয়েছলেন, যার মধ্যে একবার রাজশাহী বিভাগ ও পরেরবার চট্টগ্রাম বিভাগের বুরুদ্ধে।.
২০০৭ সালের ১৬ মার্চ তারিখে মাত্র ২৮ বছর বয়সে মোহাম্মাদ সাজ্জাদুল হাসান মারা গেছেন। একটি ভয়াবহ সড়ক দূর্ঘটনায় মঞ্জরুল ইসলাম রানার সাথে তিনি মারা যান।
মোহাম্মাদ সাজ্জাদুল হাসান ও মঞ্জরুল ইসলাম রানাকে ২০১৬ সালে খুলনা টাইটান্সের আইকন খেলোয়াড় হিসেবে ঘোষণা করা হয়েছিলো। খুলনা টাইটানসের জার্সিতে বিপিএলের সময় জার্সির হাতায় মানজারুল ইসলাম রানা ও সাজ্জাদুল হাসান সেতুর নাম লেখা ছিলো।
চর লক্ষ্যা ইউনিয়ন উচ্চ বিদ্যালয়
চর লক্ষ্যা ইউনিয়ন উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার কর্ণফুলি উপজেলার চর লক্ষ্যা ইউনিয়নে অবস্থিত। শাহ আমানত সেতুর দক্ষিণে চট্টগ্রাম-কক্সবাজার মহাসড়ক সংলগ্ন মইজ্জ্যার টেক থেকে প্রায় ২ কিলোমিটার পশ্চিমে মনোরম প্রাকৃতিক পরিবেশে এ বিদ্যালয়ের অবস্থান।
১৯৭২ সালে এলাকার শিক্ষা বিস্তারের লক্ষ্যে দানশীল ও শিক্ষানুরাগী ব্যক্তিবর্গের ঐকান্তিক প্রচেষ্টা ও সহযোগিতায় বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব আলহাজ্ব মোহাম্মদ ইসহাক বাদশাকে সভাপতি করে ১০ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ আবু তালেব চৌধুরী। এছাড়া আরো ১২ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয়ের মূল ভবনটি 'L' আকৃতির দ্বিতল ভবন। বিদ্যালয় ভবনের সামনে ছাত্রছাত্রীদের খেলাধুলার জন্য একটি বিশাল মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ২ হাজারেরও অধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৯৩.২৪%।
আয়ুব বিবি সিটি কর্পোরেশন স্কুল এন্ড কলেজ
আয়ুব বিবি সিটি কর্পোরেশন স্কুল এন্ড কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার কর্ণফুলি উপজেলার চর পাথরঘাটা ইউনিয়নের খোয়াজনগর এলাকায় অবস্থিত।
১৯৯৮ সালে এলাকার শিক্ষানুরাগী আলহাজ্ব আজিম আলী সাহেব স্কুল ও কলেজ বাস্তবায়ন কমিটির সদস্যদের সাথে আলাপ আলোচনার মাধ্যমে ও তৎকালীন ৩৭নং ওয়ার্ড কমিশনার আলহাজ্ব জাকারিয়া সাহেবের নেতৃত্বে ৪ কানি ৭ গন্ডা জমি ও ৩ (তিন) লক্ষ টাকার চেক চট্টগ্রাম সিটি কর্পোরেশনের অনুকূলে হস্তান্তর করেন। তারই ফলশ্রুতিতে জনাব আজিম আলীর শ্রদ্ধেয় পিতা মরহুম আয়ুব আলী এবং মাতা মিসেস বিবিজান বেগম এর নামানুসারে প্রতিষ্ঠানটি সিটি কর্পোরেশনের অধীনে মাধ্যমিক বিদ্যালয় হিসেবে প্রতিষ্ঠিত হয়। পরবর্তীতে উচ্চ মাধ্যমিক পর্যায়ে শিক্ষাদান ব্যবস্থা চালু করা হয়।
প্রতিষ্ঠানটি প্রতিষ্ঠাকাল থেকেই চট্টগ্রাম সিটি কর্পোরেশনের অধীনে পরিচালিত হয়ে আসছে।
বিদ্যালয়ের প্রধান শিক্ষক জনাব মাহফুজ আহমদ। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয়ের মূল ভবনটি চারতলা ভবন। বিদ্যালয় ভবনের সামনে ছাত্রছাত্রীদের খেলাধুলার জন্য একটি বিশাল মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে এবং বর্তমানে উচ্চ মাধ্যমিক পর্যায় পর্যন্ত পাঠদান করা হয়। বর্তমানে সাড়ে ৮ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮০%।
বাংলাদেশ মেরিন ফিশারীজ একাডেমী
বাংলাদেশ মেরিন ফিশারীজ একাডেমী (BMFA) মৎস্য শিল্প, বণিক জাহাজ এবং অন্যান্য সংশ্লিষ্ট মেরিটাইম শিল্পগুলিতে প্রবেশ করতে আগ্রহী ক্যাডেটদের জন্য বাংলাদেশ সরকারের একটি প্রশিক্ষণ প্রতিষ্ঠান। ১৯৭৩ সালে প্রতিষ্ঠিত হয়। এটি শুধুমাত্র এই সংস্থাগুলির জন্য প্রশিক্ষণ প্রদানের একটি জাতীয় সংস্থা।
প্রতিষ্ঠানটি বাংলাদেশের চট্টগ্রাম জেলার কর্ণফুলি উপজেলার অন্তর্গত চর পাথরঘাটা ইউনিয়নের ইছানগর এলাকায় অবস্থিত।
১৯৬২ সালে চট্টগ্রামের জলদিয়াতে জলদিয়া মেরিন একাডেমি নামে এটি চালু হয়। বর্তমান একাডেমী বাংলাদেশ ফিশারিজ ডেভেলপমেন্ট কর্পোরেশন (বিএফডিসি) এর অধীনে ১ সেপ্টেম্বর, ১৯৭৩ সালে যাত্রা শুরু করে এবং ২০ এপ্রিল, ১৯৮৮ সালে এটি মৎস্য ও পশু সম্পদ মন্ত্রণালয়ের প্রশাসনিক নিয়ন্ত্রণাধীন একটি প্রকল্প হিসেবে আগত। কিন্তু ১ জুলাই, ১৯৯৩ সালে একই মন্ত্রণালয়ের অধীনে রাজস্ব বাজেটে এটি স্থানান্তর করা হয়। এরপর থেকে এটি একাডেমী মন্ত্রণালয়ের প্রশাসনিক নিয়ন্ত্রণের অধীনে কাজ করছে। একাডেমীর কার্যকরী কর্তৃত্ব প্রিন্সিপালের উপর ন্যস্ত হয়, যার তিনটি সহযোগী সংগঠন রয়েছে, যথা: একাডেমিক কাউন্সিল, বোর্ড অব স্টাডিজ এবং বোর্ড অফ ডিসিশন।
এ প্রতিষ্ঠানটি বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়ের, অধীনে পেশাদার স্নাতক (সম্মান) কোর্স প্রদান করে। এই সমস্ত স্বীকৃত কোর্সগুলি, বাংলাদেশ ও অন্যান্য জায়গায় স্বীকৃত। ক্যাডেটদের প্রশিক্ষণের মোট সময়কাল চার বছর। একাডেমিতে পেশাদার এবং একাডেমিক বিষয়গুলির তাত্ত্বিক দিকগুলি অন্তর্ভুক্ত করার জন্য ১ম ও ২য় বর্ষের প্রশিক্ষণ অনুষ্ঠিত হয়। প্রতিবছরের সমাপ্তিতে তারা বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়, দ্বারা পরিচালিত বছরের চূড়ান্ত পরীক্ষায় যোগদান করে থাকে। ৩য় বছরের অন্যান্য শিল্প প্রশিক্ষণ, অনুশীলন এবং সহকারী কোর্স জুড়ে দেয়। এই কোর্স সফলভাবে সমাপ্ত হলে তারা বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়, অধীনে চূড়ান্ত পরীক্ষায় অংশগ্রহণ করে। তারপরে সামুদ্রিক মৎস্য একাডেমী ট্রেনিংটি পাস করলে স্নাতক সার্টিফিকেটের পুরস্কার প্রদান করে।
বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়, এর অধীনে মেরিন ফিশারীজ একাডেমীতে বিএসসি (সম্মান) নটিক্যাল , বিএসসি (সম্মান) মেরিন ইঞ্জিনিয়ারিং এবং বিএসসি (সম্মান) মেরিন ফিসারিজে ভর্তির জন্য আবেদনকারীর আগ্রহী পুরুষ নাগরিকদের আমন্ত্রণ জানানো হয়ে থাকে। এক প্রার্থী কোন এক কোর্সের জন্য অথবা তিনটি কোর্সের জন্য আবেদন করতে পারে। এই পরীক্ষাটি এইচএসসি পরীক্ষায় ইংরেজি, পদার্থবিজ্ঞান, রসায়ন ও সাধারণ জ্ঞান, যা নটিক্যাল / মেরিন ইঞ্জিনিয়ারিং এবং মেরিন ফিশারীজ গ্রুপ, নটিক্যাল / মেরিন ইঞ্জিনিয়ারিং গ্রুপের গণিত এবং মেরিন ফিশারিজ গ্রুপের জীববিজ্ঞান উভয়ের জন্য সাধারণ বিষয়। যদি কেউ তিনটি বিভাগীয় কোর্সের জন্য আবেদন করেন তবে তাকে একটি পরীক্ষা নটিক্যাল এবং মেরিন ইঞ্জিনিয়ারিং গ্রুপের জন্য ও অন্য একটি পরীক্ষা মেরিন ফিশারিজ গ্রুপের জন্য দিতে হবে।
সাহিত্যে স্বাধীনতা পুরস্কার
সাহিত্যে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলা ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রীপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই কাজী নজরুল ইসলাম (মরণোত্তর)'কে “সাহিত্যে স্বাধীনতা পুরস্কার” প্রদান করা হয়।
কালীকৃষ্ণ মিত্র
কালীকৃষ্ণ মিত্র (১৮২২ - ১৮৯১) একজন বাঙালি সমাজসংস্কারক, শিক্ষাবিদ। তিনি স্ত্রী শিক্ষার উন্নতিকল্পে, বিধবা বিবাহ প্রচলন ও মাদকসেবন নিবারণ আন্দোলনে ব্রতী ছিলেন।
কালীকৃষ্ণ দরিদ্র পরিবারে জন্মগ্রহণ করেন। নিজ অধ্যাবসায়ে বৃত্তি লাভ করে শিক্ষা সম্পন্ন করেছিলেন। হেয়ার স্কুলের শিক্ষা শেষ করে ভর্তি হন হিন্দু কলেজে। অধ্যক্ষ ডেভিড লেস্টার রিচার্ডসনের অন্যতম প্রিয় ছাত্র ছিলেন তিনি।
কালীকৃষ্ণের কৃষিবিদ্যার প্রতি গভীর অনুরাগ ছিল। পাশ্চাত্যের উন্নততর যন্ত্রের মাধ্যমে এদেশের কৃষকদের কৃষিকাজ শেখানোর জন্যে বারাসাতে একটি কৃষি উদ্যান ও কৃষি ভান্ডার স্থাপন করেছিলেন। তার জীবনের সেরা কীর্তি মহিলা বিদ্যালয় স্থাপন। বারাসত শহরে তিনি, তার দাদা নবীনকৃষ্ণ মিত্র ও খ্যাতনামা শিক্ষক প্যারীচরণ সরকারের সহায়তায় ১৮৪৭ সালে মেয়েদের একটি বিদ্যালয় প্রতিষ্ঠা করেন। এটি ছিল অবিভক্ত বাংলার মতান্তরে ভারতের, মিশনের নিয়ন্ত্রনের বাইরে, ধর্মনিরপেক্ষ প্রথম মহিলা বিদ্যালয়। এই কাজের জন্যে শিক্ষাবিরোধী সমাজপতিদের বাধাবিপত্তি এমনকি সমাজচ্যুত পর্যন্ত হতে হয় কালীকৃষ্ণ মিত্র ও অন্যান্য শুভানুধ্যায়ীদের। নবীনকৃষ্ণ মিত্রের মেয়ে, ঈশ্বরচন্দ্র বিদ্যাসাগরের স্নেহধন্যা কুন্তীবালা এই স্কুলের প্রথম ছাত্রী হিসেবে যোগ দেন। এই বিদ্যালয় প্রতিষ্ঠা জন এলিয়ট ড্রিঙ্কওয়াটার বিটনকে উৎসাহিত করেছিল। তিনি এর দুই বছর পর বেথুন স্কুল স্থাপন করেন। স্ত্রী শিক্ষার কাজ ছাড়াও কালীকৃষ্ণ উদ্ভিদবিদ্যা, যোগশাস্ত্র, থিওসফির চর্চা করতেন। মাদক সেবন নিবারনে ও বিধবা বিবাহ দানে অগ্রণী ছিলেন তিনি।
ফালি হোমি মেজর
এয়ার চীফ মার্শাল ফালি হোমি মেজর পিভিএসএম, এভিএসএম, এসসি, ভিএম, এডিসি (অবঃ, আইএএফ) ভারতীয় বিমান বাহিনীর ২১তম চীফ অব দ্যা এয়ার স্টাফ (বিমান বাহিনী প্রধান) ছিলেন। ফালি ২০০৭ সালের ১ এপ্রিল তারিখে ভারতীয় বিমান বাহিনী প্রধান হিসেবে দায়িত্ব গ্রহণ করেন, এবং একজন হেলিকপ্টার বৈমানিক হিসেবে তিনিই সর্বপ্রথম এ পদে অধিষ্ঠিত হন। ২০০৯ সালের ৩১ মেতে তিনি বিমান বাহিনী প্রধানের দায়িত্ব থেকে অব্যাহতি পান এবং তার স্থলাভিষিক্ত হন লড়াকু বৈমানিক এয়ার চীফ মার্শাল পি ভি নায়েক।
১৯৬৭ সালের ৩১ ডিসেম্বর ফালি কমিশন পান ভারতীয় বিমান বাহিনীর উড্ডয়ন শাখায় হেলিকপ্টার বৈমানিক হিসেবে। তিনি বিমান বাহিনীতে মোট ৪১ বছর চাকরী করেছেন এবং কর্মজীবনে ভারতীয় বিমান বাহিনীর প্রায় সব গুরুত্বপূর্ণ পদে উঠেছেন। তিনি দিল্লির ন্যাশনাল ডিফেন্স কলেজ এবং এমহাউ এর আর্মি ওয়ার কলেজ থেকে কোর্স করার পাশাপাশি আরো বিভিন্ন প্রকারের কোর্স করেছেন যেমন 'জুনিয়র কমান্ডার্স কোর্স', 'জাঙ্গল এ্যান্ড স্নো সারভাইভ্যাল কোর্স' এবং অন্যান্য উচ্চতর অধিনায়কত্ব করার কোর্স। তাকে হেলিকপ্টার অভিযানের যুগ্ম পরিচালক এবং পরিবহন এবং হেলিকপ্টার অভিযান পরিদপ্তরের পরিচালক হিসেবে নিয়োগ দেওয়া হয়েছিলো। ১৯৯৯ সালে কার্গিল যুদ্ধের সময় তিনি লেহ (লাদাখ) এলাকার এয়ার অধিনায়ক ছিলেন।
অরূপ রাহা
অরূপ রাহা ভারতীয় বিমান বাহিনীর একজন বাঙালি লড়াকু বৈমানিক ছিলেন। তিনি ভারতীয় বিমান বাহিনীর ২৪তম প্রধান কর্মকর্তা হিসেবে ৩১ ডিসেম্বর ২০১৩ থেকে ৩১ ডিসেম্বর ২০১৬ পর্যন্ত দায়িত্ব পালন করেন। এছাড়া তিনি ভারতীয় সামরিক বাহিনীর স্টাফ প্রধানদের সভার সভাপতির পদেও ছিলেন, এ পদটি ভারতে সরকারকে সামরিক বাহিনীর যুগ্মতা সম্পর্কে উপদেশ দেয়।
অরূপের জন্ম পশ্চিমবঙ্গে ১৯৫৪ সালের ২৬ ডিসেম্বর। তিনি কোলকাতা মেট্রোপলিটন উন্নয়ন কর্তৃপক্ষ এর অধীনস্থ বৈদ্যবতী এলাকায় জন্মগ্রহণ করেছিলেন। তিনি পুরুলিয়ার সৈনিক বিদ্যালয় থেকে গ্র্যাজুয়েশন করেন ১৯৭০ সালে।
১৯৭০ সালের জুলাই থেকে রাহা ন্যাশনাল ডিফেন্স একাডেমীতে (এনডিএ, ৪৪তম কোর্স) সামরিক প্রশিক্ষণ শুরু করেন এবং এটি শেষ হয় ১৯৭৩ এর জুনে। তিনি এই প্রশিক্ষণ কেন্দ্র থেকে গোল্ড ম্যাডেল জিতেছিলেন। এরপর ১৯৭৪ সালের ডিসেম্বর মাসে বিমান বাহিনীতে কমিশন পাওয়ার আগে তিনি হায়দ্রাবাদের বিমান বাহিনী একাডেমীতে উড্ডয়ন শিখছিলেন।
রেড নদীর বদ্বীপ
রেড নদী ডেল্টা (ভিয়েতনামি: Đồng bằng sông Hồng, বা চু থং সওং হং) হল লাল নদী এবং উত্তরাঞ্চলীয় ভিয়েতনামের থাদি বিন নদীর সাথে মিলিত হয়ে গঠিত সমতল নীচু ভূমি। বদ্বীপ অঞ্চলে সবচেয়ে ছোট এলাকা কিন্তু সর্বাধিক জনসংখ্যা এবং জনসংখ্যার ঘনত্ব রয়েছে। প্রায় ১৫,০০ বর্গ কিলোমিটার বদ্বীপ এলাকা একটি নদী বাঁধ দ্বারা সুরক্ষিত। এটি একটি কৃষিভিত্তিক সমৃদ্ধ এলাকা এবং ঘনবসতিপূর্ণ এলাকা। বেশিরভাগ জমি ধান চাষের জন্য ব্যবহৃত হয়।
আট প্রদেশে, দুইটি পৌরসভা, রাজধানী হ্যানয়  এবং হাইফং বন্দর বদ্বীপটিতে অবস্থান করছে। এর প্রায় ১৯ মিলিয়ন জনসংখ্যা রয়েছে।
রেড নদী বদ্বীপ ভিয়েতনামী সম্প্রদায়ের মানুষকে কঠোর জীবন যাপনে বাধ্য করে। এখানে জলের আধিক্য ধান উৎপাদনে সাহায্য করে।
ভিয়েতনাম যুদ্ধের সময় মার্কিন যুক্তরাষ্ট্রের যুদ্ধক্ষেত্র দ্বারা এই অঞ্চলে বোমা হামলা হয়েছিল।
২০০৪ সালে ইউনেস্কো ম্যান এবং বায়োস্ফিয়ার প্রোগ্রামের অংশ হিসাবে এই অঞ্চলে রেড নদী বদ্বীপ জীবজগতের রিজার্ভ হিসেবে মনোনীত হয়েছিল
প্রায় ১৫০ কিলোমিটার বিস্তৃত, লাল নদী বদ্বীপটি টনকিনের উপসাগরের পশ্চিমাঞ্চলীয় উপকূল অঞ্চলে অবস্থিত। রেড নদী ভিয়েতনাম দ্বিতীয় বৃহত্তম নদী এবং পূর্ব এশিয়া উপকূলের পাঁচটি বৃহত্তম নদীর একটি। চীন থেকে ভিয়েতনামের অংশে এটি ঢুকে পড়ে জল এবং পলল নিষ্কাশন করে ও টনকিন উপসাগরে জল প্রবাহকে প্রভাবিত করে।
সমৃদ্ধ প্রাকৃতিক সম্পদ এবং অনুকূল প্রাকৃতিক অবস্থার দ্বারা, বদ্বীপটির সক্রিয় অর্থনৈতিক উন্নয়ন এবং উচ্চ জনসংখ্যার ঘনত্বের একটি ক্ষেত্র হয়ে উঠেছে। ২০০৩ সালে, ভিয়েতনামের ৭৮ মিলিয়ন মানুষের মধ্যে, প্রায় এক তৃতীয়াংশ (২৪মিলিয়ন) রেড নদী অববাহিকায় বসবাস করে, বদ্বীপটিতে ১৭ মিলিয়নেরও বেশি মানুষ বসবাস করে। ভিয়েত ট্রিই, হ্যানয়, হাইফং এবং নাম ধিনহ হল রেড নদীর বদ্বীপের মধ্যে বড় শিল্প এলাকা।
কৃষিভিত্তিকভাবে রেড নদী বদ্বীপ ভিয়েতনামের অন্যতম গুরুত্বপূর্ণ ধান উৎপাদনকারী অঞ্চল, জাতীয় ফসলের ২০% উৎপাদন করে। উপরন্তু বদ্বীপ অঞ্চল অন্যান্য গুরুত্বপূর্ণ অর্থনৈতিক কার্যক্রম যেমন মৎস্য, জলাশয়, কৃষি, বনভূমি নির্মাণ, ম্যানগ্রোভ বন ইত্যাদি গুরুত্বপূর্ণ ভূমিকা পালন করে। এই বিকাশের চাপের ফলে পরিবেশ ও বাস্তুতন্ত্র দূষণের হুমকি, মাছ ধরার এবং জলাশময়ে হুকির সম্মুখীন হতে পারে। প্রাকৃতিক বাসস্থান ধ্বংস বদ্বীপের বন্যা, উপকূলীয় ক্ষয়, সিলিং, লবণের পানি অনুপ্রবেশ ইত্যাদি কারণে বদ্বীপে আর্থ-সামাজিক উন্নয়ন প্রভাবিত হয়।
দেখুন: ট্রান ডুক থানহ, ২০০৩. লাল নদীটির পরিবেশ ও বাস্তুতন্ত্রের গবেষণাসমূহ: কার্যক্রম এবং ফলাফলগুলির উপর একটি সংক্ষিপ্ত বিবরণ। সামুদ্রিক সম্পদ ও পরিবেশ টি.এক্স: ৩৪-৫৩ প্রকাশনা হাউস বিজ্ঞান ও প্রযুক্তি। হ্যানয়।
নীতি টেলর
নীতি টেলর হলেন একজন ভারতীয় টেলিভিশন অভিনেত্রী।
টেইলর ২০০৯ সালে সনি টিভিতে সম্প্রচারিত পেয়ার কা বন্ধন নাটকে অভিনয়ের মাধ্যমে টেলিভিশন জগতে পদার্পণ করেন। তিনি ২০১৪ সালে এমটিভিতে সম্প্রচারিত যুব শো ক্যায়সি ইয়ে ইয়ারিয়া নাটকের প্রধান চরিত্র "নন্দিনী মূর্তি" চরিত্রে অভিনয়ের মাধ্যমে অধিক জনপ্রিয়তা অর্জন করেন, উক্ত নাটকে তার বিপরীতে পার্থ সামথান অভিনয় করেছেন।
২০১৫ সালের ডিসেম্বরে, যুক্তরাজ্যভিত্তিক সংবাদপত্র "ইস্টার্ন আই" দ্বারা ঘোষিত "৫০ সেক্সিয়েস্ট এশীয় নারী"র তালিকায় ১৫ নম্বর স্থান অধিকার করেন, যেটি কোন নবাগত অভিনেত্রীর ক্ষেত্রে সর্বোচ্চ।
২০১৬ সালে তিনি "পারিন্দে কি পাগলপান"-এর চিত্রসঙ্গীতে সিদ্ধার্থ গুপ্তার বিপরীতে উপস্থিত হয়েছেন।
কৌশল লোকুয়ারাচ্চি
কৌশল সামারাবীরা লোকুয়ারাচ্চি (জন্ম: ২০ মে, ১৯৮২) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিং করার পাশাপাশি লেগ-ব্রেক বোলিং করতেন কৌশল লোকুয়ারাচ্চি।
বিদ্যালয়ে অধ্যয়নকালীন ব্যতিক্রমভাবে অল-রাউন্ডার হিসেবে তার খেলোয়াড়ী জীবনের সূচনা ঘটে।
২০০৩ সালের ক্রিকেট বিশ্বকাপে শ্রীলঙ্কা দলের অন্যতম সদস্য মনোনীত হন। তবে, ঐ বিশ্বকাপে দলের বিপর্যয়কর ফলাফল আসে।
মূলতঃ তিনি লেগ স্পিনার হিসেবে খেলেন। ধারনা করা হতো যে, তিনি হয়তোবা দলের নিয়মিত সদস্যের মর্যাদা লাভ করবেন। কিন্তু, আগস্ট, ২০০৩ সালে গাড়ী দূর্ঘটনায় এক নারীকে নিহত করলে তাকে বেশ ত্যাগ স্বীকার করতে হয়। শ্রীলঙ্কান ক্রিকেট বোর্ড তাকে চারমাসের জন্য শৃঙ্খলাভঙ্গের জন্য নিষিদ্ধ ঘোষণা করে।
২০০৪ সালের প্রাদেশিক প্রতিযোগিতায় অংশগ্রহণের মাধ্যমে খেলার জগতে ফিরে আসেন। এরপর দলে তার প্রত্যাবর্তন ঘটে। কাঁধের আঘাতে জর্জরিত মুত্তিয়া মুরালিধরনের স্থলাভিষিক্ত হন তিনি। চ্যাম্পিয়ন্স ট্রফিতে দক্ষিণ আফ্রিকার বিপক্ষে একদিনের সিরিজে অংশ নেন কৌশল লোকুয়ারাচ্চি।
এপ্রিল, ২০০৩ সালের এক পথচারীকে নিহত ও তার সন্তানকে আহত করার ফলে তিনি গ্রেফতার হন। তিনি দাবী করেন যে, গাড়ী চালানো অবস্থায় ঘুমিয়ে পড়েছিলেন। এরপর চারমাসের জন্য বিসিসিএসএল কর্তৃক তার উপর নিষেধাজ্ঞা প্রদান করা হয়।
জুন, ২০১৪ সালে ক্রিকেট খেলা থেকে ১৮ মাসের জন্য নিষিদ্ধ ঘোষিত হন। বাংলাদেশ প্রিমিয়ার লীগের দূর্নীতি দমন কমিশন এক বাজীকরের সাথে মোহাম্মদ আশরাফুল-সহ তার সম্পর্ক রাখার কথা প্রতিবেদনে প্রকাশ করে।
রেড নদী
রেড নদী (সরলীকৃত চীনা: 红河; ঐতিহ্যবাহী চীনা: 紅河; পিনয়িন: হং হে; ভিয়েতনামী: সোং হং) এছাড়াও ভিয়েতনামের হুং হা এবং সোং কাই (লিটার "মা নদী") নামেও পরিচিত। ইউয়ান নদী (元 江, ইউয়ান জিয়াং) চীনা ভাষায়, একটি নদী যা দক্ষিণ-পশ্চিম চীনে ইউনান থেকে উত্তর ভিয়েতনামের মধ্য দিয়ে টনকিন উপসাগর-এ প্রবাহিত হয়। সি. মাইকেল হোগানের মতে, সংশ্লিষ্ট রেড নদী চ্যুতিবা খাত দক্ষিণ চীনের সমুদ্র গঠন করার জন্য অন্ততঃ ৩৭ মিলিয়ন বছর আগে উপস্থিত ছিল।
রেড নদীটি দালি পাহাড়ের দক্ষিণে চীনের ইউনান প্রদেশে শুরু হয়। এটি ইউনান এর হঙ্ঘে স্বশাসিত প্রিফেকচার মাধ্যমে চীন ছাড়ার আগে দাই জাতিগত সংখ্যালঘু এলাকায় মাধ্যমে পাশাপাশি পূর্ব দিকে প্রবাহিত। এটি লাও কেন প্রদেশে ভিয়েতনাম প্রবেশ করে। এটি চীন ও ভিয়েতনামের মধ্যে আন্তর্জাতিক সীমান্তের একটি অংশ গঠন করে। এই উচ্চ প্রবাহের জন্য থাও নদী নামে পরিচিত নদী, মধ্য প্রবাহে পৌঁছানোর পর্বত থেকে উঠতি আগে উত্তরপশ্চিম ভিয়েতনামের মাধ্যমে তার দক্ষিণ পথ চলতে শুরু করে।এর প্রধান উপনদী, ব্ল্যাক নদী (দ্য নদী) এবং লো নদী দুটি ভিয়েত ট্রি, ফু থো প্রদেশের কাছাকাছি খুব বিস্তৃত হংসের সাথে জড়িত। ভিয়েত ট্রি থেকে প্রবাহিত নদী, নদী এবং এর অনেকগুলি শাখা রেড নদী ডেল্টা গঠন করার জন্য ছড়িয়ে পড়ে। টনকিন উপসাগরে মিলিত হওয়ার আগে রেড নদী ভিয়েতনামের রাজধানী হ্যানয়কে অতিক্রম করে।
লালচে-বাদামী গাঢ় সিল-লেনদেনের জল নদীটির নাম দেয় হয় লাল বাঁ রেড নদী। সিলের কারণে নদীটির লাল নদীটি লালচে-বাদামী রঙের ছোপ রয়েছে। রেড নদী তার ভয়ংকর বন্যার জন্য মৌসুমী বায়ুমণ্ডলে তার উজ্জ্বলতার জন্য কুখ্যাত। বদ্বীপ একটি ভুটান এর প্রধান কৃষি এলাকা যেখানে প্রচুর পরিমাণে ধান উৎপাদন হয়।জমিটি নদী বাঁধ দ্বারা সুরক্ষিত।
ব্ল্যাক নদী এবং লো নদী হল লাল নদীর দুটি প্রধান উপনদী।
১৯ শতকের দিকে, লাল নদীটি চীনের একটি লাভজনক বাণিজ্য পথ বলে মনে করা হতো। ১৯ শতকের শেষের দিকে ফরাসি অভিযাত্রী মোহনা থেকে দক্ষিণ ইউনান পর্যন্ত লাল নদী পথে ভ্রমণ করতে সক্ষম হন এবং তারপর কুনমিং এর দিকে অগ্রসর হন।
১৯১০ সালে কুনমিং-হায় ফং রেলপথের উদ্বোধন না হওয়া পর্যন্ত রেড নদী ফরাসি ইন্দোচীন ও ইউনাননের মধ্যে প্রধান বাণিজ্যিক ও ভ্রমণ পথ ছিল। যদিও ফরাসি স্টিমারগুলি বর্ষা মৌসুমে লাও সিই পর্যন্ত প্রবাহিত হতে সক্ষম হত শুষ্ক মৌসুমে (নভেম্বর থেকে এপ্রিল) বাষ্পীয় বাহিনী ইয়েন বাঁই এর প্রান্তে যেতে হত না; এইভাবে, বছরের পণ্যটির সময় ছোট ছোট জাহাজ (জঙ্কেস) দ্বারা সরানো হয়।
নদীটির জন্য ধন্যবাদ, হাইফোং ২০ শতকের প্রথম দিকে সমুদ্র বন্দর ছিল কুনমিং থেকে সহজেই পাওয়া যায়। এখনও, হাই ফং এবং কুনমিং মধ্যে ভ্রমণ সময় ২৮ দিন পশ্চিমা কর্তৃপক্ষ দ্বারা গণনা করা হয়েছিল: এটি স্টিমার দ্বারা ভ্রমণ ১৬ দিন এবং তারপর একটি নৌকায় লাল নদী পথে মানহো (৪২৫ মাইল) পর্যন্ত, এবং তারপর ১২ দিনে স্থলপথে ( ১৯৪ মাইল) কুনমিংয়ে।
মানহো পরিভ্রমণের জন্য ক্ষুদ্রতম জাহাজ (ওয়াপন 五 版) উপযুক্ত হিসেবে বিবেচিত হয়; তাই ইউনান এর পণ্য টিনের মানহাও আনা হয় ছোট খন্ডের দ্বারা, যেখানে তারা জলযানে লোড করে নদীর নিম্ন প্রবাহে প্রেরণ করার জন্য। মানহোতে লাও কাই সেকশনে, যেখানে বর্তমান খুব খ্রস্রতা হতে পারে, বিশেষ করে নদীর আকস্মিক প্লাবনের সময়, একটি উফানের প্রান্তে ভ্রমণ উপকূলের চেয়ে অনেক বেশি কঠিন ছিল। এক রিপোর্ট অনুযায়ী, কেউ মাত্র ১০ ঘণ্টার মধ্যে মানহো থেকে লাও সিইতে পৌঁছাতে পারে, বিপরীত দিকের পথে যাত্রা করলে ১০ দিন এবং কখনও কখনও এক মাসেরও বেশি সময় লাগে!
সৈয়দ আব্দুল্লাহ মোহাম্মদ তাহের
সৈয়দ আবদুল্লাহ মোহাম্মদ তাহের (জন্ম: ১৯৫৮) বাংলাদেশের একজন রাজনীতিবিদ এবং কুমিল্লা-১১ (পূর্ববর্তী কুমিল্লা-১২) আসনের সাবেক সংসদ সদস্য। তিনি অষ্টম সংসদ নির্বাচনে অংশ নেন এবং প্রথম বারের মত সংসদ সদস্য নির্বাচিত হন। তিনি বাংলাদেশ জামায়াতে ইসলামীর কেন্দ্রীয় নির্বাহী পরিষদের সদস্য এবং আন্তর্জাতিক বিষয় সম্পাদক।
ডাঃ সৈয়দ আবদুল্লাহ মোহাম্মদ তাহের কুমিল্লার চৌদ্দগ্রাম উপজেলার সৈয়দ পরিবারে জন্মগ্রহণ করেন। তাঁর পিতা মাওলানা সৈয়দ মাজহারুল হক হায়দারি ছিলেন একজন ইসলামী ধর্মীয় প্রচারক, বক্তা ও পণ্ডিত। তাঁর বক্তৃতাগত দক্ষতার জন্য তিনি বাংলার সরকার কর্তৃক 'হায়দারি'  উপাধিতে ভূষিত হন। তাঁর মা, আকসির-ই-জাহান চৌধুরানী, চট্টগ্রামের 'কাশগর' মুসলিম জমিদার পরিবারের সদস্য। ডাঃ তাহেরের পাঁচ ভাই ও তিন বোন। তিনি পঞ্চম শ্রেণী ও অষ্টম শ্রেণীতে ট্যালেন্টপুলে সরকারী বৃত্তি লাভ করেন। বৃহত্তর কুমিল্লা বোর্ডের এসএসসি পরীক্ষায় তৃতীয় স্থান অর্জন করেন এবং চট্টগ্রাম কলেজ থেকে ১৯৭৫ সালে এইচএসসি পরীক্ষায় উত্তীর্ণ হন। এরপর তিনি ঢাকা মেডিকেল কলেজ থেকে ডিগ্রি লাভ করেন।
তিনি ঢাকা মেডিকেল কলেজ ও হাসপাতালের অধ্যাপক ডাঃ হাবিবা আক্তার চৌধুরী, এমবিবিএস, এম-ফিলের সাথে বিয়ে করেন, যিনি ঢাকার ন্যাশনাল মেডিক্যাল কলেজ ও হাসপাতালের রেডিওলজি ও ইমাজিং বিভাগের প্রধান হিসেবে দায়িত্ব পালন করছেন। তিনি ফুলসুতি, ফরিদপুর থেকে একজন প্রভাবশালী পরিবার থেকে এসেছেন। দম্পতির তিন মেয়ে এবং একটি ছেলে আছে।
তিনি কলেজ জীবন থেকে ছাত্র রাজনীতিতে জড়িত ছিলেন। তিনি সংগঠনে যোগদানের দুই বছরের মধ্যে বাংলাদেশ ইসলামী ছাত্র শিবিরের 'সদস্য' হন। তিনি ঢাকা মেডিকেল  কলেজ শাখা সভাপতি ও ঢাকা শহরের শাখার সভাপতি হিসেবে দায়িত্ব পালন করেন। ঢাকা মেডিক্যাল কলেজ ও হাসপাতালে অধ্যয়নের সময় তাহের ঢাকা মেডিকেল কলেজ ছাত্র ইউনিয়নের (ঢামেকসু) সাধারণ সম্পাদক নির্বাচিত হন। তিনি কুমিল্লা এসোসিয়েশন ফর মেডিকেল স্টুডেন্টস এর সভাপতি ছিলেন। পরবর্তীতে, ছাত্রশিবিরের কেন্দ্রীয় কমিটির সাধারন সম্পাদক হিসেবে মনোনীত হন এবং অবশেষে ১৯৮৫-৮৬ এবং ১৯৮৬-৮৭ সেশনে কেন্দ্রীয় সভাপতি হিসাবে দুই মেয়াদে দায়িত্ব পালন করেন।
ডাঃ তাহের ১৯৮৮-৯২ পর্যন্ত ইন্টারন্যাশনাল ইসলামী ফেডারেশন অফ স্টুডেন্ট অর্গানাইজেশন (আইআইএফএসও) এর এশিয়ার ডিরেক্টর নির্বাচিত হন। পরে তিনি ১৯৯২-১৯৯৫ পর্যন্ত আইআইএফএসও এর নির্বাচিত মহাসচিব হিসেবে দায়িত্ব পালন করেন। আইআইএফএসও'র মহাসচিবের পাশাপাশি তিনি একই সময়ে দক্ষিণ এশিয়ার ওয়ামী (বিশ্বব্যাপী মুসলমান যুব পরিষদ) -এর পরিচালক ছিলেন।
রেড নদী চ্যুতি
চীন ও ভিয়েতনামের মধ্যে লাল নদী ফাটল বা গান হং ফাটল একটি প্রধান চ্যুতি। দক্ষিণ চীন আন্দোলন এটি মায়ানমারের সাগাইং ফল্টের সাথে মিলিত হয় যা ভারতীয় প্লেটের উত্তরপথ আন্দোলনকে প্রশস্ত করে। , সঙ্গে জমি (Indochina) ত্রুটিযুক্ত এবং ঘূর্ণন ঘড়ির কাঁটার মধ্যে। এটি ১৯৭০ সালে টঙ্গী ভূমিকম্পের জন্য দায়ী ছিল।
এটি তার উপত্যকার মাধ্যমে প্রবাহিত রেড নদী পরে নামকরণ করা হয়।
রেড নদী একটি এনডব্লিউ-এসই অভিযোজনে অবস্থিত একটি সংঘাত পূর্ন ফাটল।